ЖОҢҒАР-АЛАТАУ ҰЛТТЫҚ ТАБИҒИ ПАРКІ САРҚАН ӨЗЕНІНІҢ БАЛДЫРЛАРЫНЫҢ СИСТЕМАТИКАСЫМЕН АЛУАНТҮРЛІЛІГІНІҢ СИПАТТАМАСЫ

Джиенбеков А. К., Бигалиев А.Б.

ҚР БҒМ ҒК РМК «әл-Фараби атындағы Қазақ Ұлттық Университеті, биология және биотехнология факультеті», Алматы қ.

Континентті су айдындардың биологилық алуан түрлілігін зерттеу – заманауи ғылыми зерттеулердің өзекті бағыттарының бірі. Әсіресе альголог ғалымдары әлі зерттемеген немесе аз зерттелген аймақтарды зерттеу ерекше маңызды. Осындай жерлерге Жоңғар Алатауындағы Басқан және Сарқан өзендері жатады. Зерттеу аймағы Жоңғар-Алатау Мемлекеттік Ұлттық Табиғи Паркіне қарайды. Бұл мақалада Сарқан өзенінің балдырлары тізімі берілді. Балдырларды жинаумен қатар судың метеорологиялық жағдайы, ауа және су температурасы анықталды. Судың тұнықтығы Секки дискісімен, Рһ – әмбебап индикатор қағазымен анықталды. Жұмысты орындау барысында гидроботаника және альгологияның жалпыға белгілі классикалық әдістері қолданылды. Нақты сараптама жасау үшін фитопланктон сынамалары М.М.Голлербах және В.Н.Полянский; Н. П. Масюк және басқалардың әдісі бойынша Апштейннің диаметрі 45 см,№ 76 планктондық торымен сүзіліп алынды. Жиналған материал сол жерде формалиннің 4 % ерітіндісімен фиксация жасалды. Балдырлар түрлерін анықтау жарық микроскобы МБИ – 3 және сандық камералы, компъютерлі бинокуляр Motic BA 400 микроскобымен жүргізілді. Клеткалар өлшемі окуляр – микрометр көмегімен, материалды өңдеу және анықтауда жалпыға белгілі гидроботаника және альгологияның классикалық әдістері қолданылды.

Сарқан өзені альгофлорасы негізін 3 кластан, 9 қатардан, 14 тұқымдастан, 16туыстан, 32 түрден тұратын диатомды (*Bacillariophyta*) балдырлар құрайды (кесте –1). Санының көптігімен *Cymbella* – (5) түр*, Gomphonema* (4), *Pinnularia* (4), *Navicula* (3) туыстары ерекшеленеді. Өзендегі тұрақты доминант түрлерге *Fragilariophyceae* класынан: *Fragilaria virescens* Ralfs., *Diatoma hiemale* (Lyngb.) Heib. *Synedra ulna* (Nitzsch.) Ehr. жатады. Жасыл (*Chlorophyta*) балдырлардан *Mougeotia* Agardh. және [*Cladophora*](http://taxonomy.e-science.ru/i.php?c=1232201) Kütz.туысының өкілдері жиі кездеседі. Диатомды балдырлардың өкілі - *Cymbella aspera* (Ehr.) Cl. (бүдірлі *цимбелла*) ерекше қызығушылық танытады. Ол осы туыс ішіндегі клеткасының көлемі жағынан ең үлкен ( клетка ұзындығы 62-265 мкм, ені – 18-48 мкм) өкілі. Бұл түр осы өзендегі тоғаннан жоғары, батпақты оң түстік жағалаудан кездесті. Сонымен, Жоңғар-Алатау Мемлекеттік Ұлттық Табиғи Паркіне қарасты Сарқан өзенінен жиналған балдырлар сынамаларын камеральді өңдеу және зерттеу нәтижесінде балдырлардың 2 бөлімге жататын (диатома – 32, жасыл –3) 35 түрі мен түр аралық формалары анықталды.

Зерттелген өзеннен анықталған балдырлардың басым бөлігі әр түрлі типтегі су айдындарында кеңінен кездесетін космополит түрлерге жататыны анықталды. Демек, балдырлар алуантүрлілігін кәзіргі кезде сақтап қалу мақсатында өте маңызды.